पाएं अपने शहर की ताज़ा ख़बरें और फ्री ई-पेपरडाउनलोड करें
एलन जॉनस्टन
बीबीसी, रोम संवाददाता
इटली की पुलिस ने नैपल्स में माफ़िया के ख़िलाफ़ की गई एक बड़ी कार्रवाई में छह करोड़ डॉलर यानी लगभग तीन सौ करोड़ रुपए से भी ज़्यादा की संपत्ति ज़ब्त कर ली है.
छापेमारी की इस कार्रवाई की सबसे ख़ास बात यह रही कि इतनी बड़ी प्रॉपर्टी अकेले एक आदमी के पास से ज़ब्त की गई है.
रफ़ेल पेट्रोने नाम के इस आदमी के बारे में कहा जाता है कि वह इटली के अंडरवर्ल्ड का सबसे रईस माफ़िया है.
लोगों के मन में अक्सर यह सवाल उठता होगा कि इटली के माफ़िया की कमाई कितनी होगी और वे लोग किस तरह की ज़िदगी जीते होंगे.
रफ़ेल के आपराधिक रिकॉर्ड की पड़ताल करके उनके किरदार के बारे में काफ़ी हद तक अंदाज़ा लगाया जा सकता है.आपराधिक ज़िंदगी
बीते सालों में उन्हें अवैध वसूली, डकैती, आगज़नी और भ्रष्टाचार के लिए अपराधी क़रार दिया जा चुका है.
वह कभी नैपल्स के पॉश माने जाने वाले कारोबारी इलाक़े में असर रखने वाले एक माफ़िया गिरोह का हिस्सा हुआ करते थे.
ज़ब्त की गई संपत्ति को देखकर पहली नज़र में ऐसा मालूम होता है कि उनकी आपराधिक ज़िंदगी ने उन्हें काफ़ी फ़ायदा पहुँचाया है.
पुलिस ने हाल ही में उनके 40 अपार्टमेंट, ज़मीन के 20 प्लॉट, चार बंगले और कुछ दुकानें व नाइट क्लब्स अपने क़ब्ज़े में ले लिया है.
इतना ही नहीं ज़ब्त किए गए ज़ख़ीरे में 27 मोटर साइकिलें और एक फ़ेरारी स्पोर्ट्स कार भी शामिल हैं.काली कमाई
इस आदमी के बारे में माना जाता है कि वह कभी इटली के सबसे ज़्यादा कमाऊ आपराधिक गिरोह का हिस्सा हुआ करते थे.
बात यहीं ख़त्म नहीं होती. एक अध्ययन के नतीजे इस ओर इशारा करते हैं कि रफ़ेल ने हाल ही में 300 अरब रुपए से भी ज़्यादा की कमाई की है.
और वह भी इतनी बड़ी कमाई महज एक साल में की गई है.
इतनी बड़ी रक़म की अहमियत का अंदाज़ा इससे लगाया जा सकता है कि सिसली के माफ़िया की कमाई इसके आधे से भी कम है.
इसी सर्वे में यह कहा गया है कि काली कमाई का तक़रीबन आधा हिस्सा रियल एस्टेट में लगाया गया है.
उनकी कमाई का 10 फ़ीसदी से भी छोटा हिस्सा कंस्ट्रक्शन, खनन और रेस्त्रां में जाता है.
( बीबीसी हिन्दी के एंड्रॉएड ऐप के लिए आप यहां क्लिक कर सकते हैं. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva kas_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn